
[bookmark: _Toc233267750][bookmark: show_isNotIntroductionEdited]הקדמה
החשב הכללי במשרד האוצר (להלן: "החשב הכללי") והמטה הלאומי לבינה מלאכותית (להלן: "המטה", יחדיו: "עורך המכרז") יוצאים בזאת, באמצעות ועדת המכרזים המיוחדת לענייני המטה הלאומי לבינה מלאכותית (להלן: "הוועדה המיוחדת") במכרז להקמה, הפעלה והנגשה של שירותי מחשוב קוונטי מפלטפורמת מחשוב קוונטי לאומית שתוקם במדינת ישראל (להלן: "המכרז"), ומפרסמים בזאת את שלב המיון המוקדם (Prequalification) במסגרת המכרז.
מציעים אשר יעברו את שלב המיון המוקדם, יעברו לשלב מיון נוסף, בסופו יבחר עורך המכרז עד 5 זוכים במכרז, אשר יחתמו על הסכם התקשרות (כפי שיפורסם במסמכי המכרז בשלב המיון הנוסף) עם עורך המכרז לתקופה של 3 שנים (להלן: "תקופת ההתקשרות"), כאשר לעורך המכרז שמורה הזכות להאריך את תקופת ההתקשרות בתקופות נוספות, ועד ל-17 שנים נוספות, הכל כפי שיפורט בהרחבה במסמכי הבקשה המפורטת.
מסמכי המכרז מחולקים לפרקים, כמפורט להלן: 
פרק א' – הליך המכרז והתנאים להשתתפות ובחירה בשלב המיון המוקדם.
פרק ב' – חוברת ההצעה, אשר תוגש על-ידי מציע המתמודד במכרז.

[bookmark: _Toc234765704][bookmark: _Toc233267713][bookmark: _Toc233267753]מהו מכרז עם שלב מיון מוקדם?
מכרז עם שלב מיון מוקדם (להלן: "PQ"), כהגדרתו בתקנה 17ג לתקנות חובת המכרזים, תשנ"ג-1993 (להלן: "תקנות חובת המכרזים") הוא מכרז המורכב משני שלבי מיון. רק מציע שיעמוד בדרישות שלב המיון המוקדם ייכלל בקבוצת המציעים הסופית (להלן: "מציע מאושר") שיתמודדו בשלב השני (להלן: "המיון הנוסף"), ויהיה רשאי להגיש את הצעתו המלאה למכרז בהתאם למסמכי המכרז שיפורסמו בשלב המיון הנוסף (להלן: "מסמכי הבקשה המפורטת").
המכרז יתנהל בהתאם לדין, ולפי כללי המכרז המפורטים במסמכי המכרז ולהלן.
[bookmark: _Toc234765705]פרויקט נקסוס
מכרז זה הוא חלק מ"פרויקט נקסוס", פרויקט רב-שנתי שנועד לתת מענה מקיף לתחום המחשוב הקוונטי במדינת ישראל, באמצעות הקמת פלטפורמת מחשוב קוונטי לאומית. 
"פרויקט נקסוס" צפוי לכלול מס' רבדים, שייתנו מענה לשכבות השונות של תחום המחשוב הקוונטי, בהתאם לצרכים שיעלו במסגרת הקמת הפלטפורמה, הפעלתה ואספקת שירותי מחשוב קוונטי. בהתאם לכך, עשויים להתפרסם במסגרת הפרויקט מכרזים נוספים (להלן: "המכרזים הנוספים").
ייתכן ויתקיימו תנאי גומלין והגבלות בין המכרזים הנוספים שיפורסמו, ככל שיתפרסמו, ובין מכרז זה. תנאי גומלין כאמור יתפרסמו במסגרת המכרזים הנוספים. בהתאם, ייתכן שהתמודדות של מציעים במכרז זה, תגביל אותם מלהגיש הצעות במכרזים הנוספים. במקרה כאמור, יוכל עורך המכרז לאשר למציע למשוך את הצעתו, לצורך התמודדות במכרז נוסף.  
עיקרי השירותים המבוקשים
השירותים המבוקשים במכרז זה הם הקמה, הפעלה והנגשה של שירותי מחשוב קוונטי מפלטפורמה לאומית שתוקם במדינת ישראל לצורכי המשק הישראלי. 
לצורך מכרז זה, מחשב קוונטי הוא פלטפורמת מחשוב אשר מעבדת ומבצעת מניפולציות על מידע באמצעות יחידות מידע קוונטיות (Qubits), תוך התבססות על עקרונות ממכניקת הקוונטים, כמו סופרפוזיציה, שזירה והתאבכות קוונטית (להלן: "מחשוב קוונטי" / "מחשב קוונטי").
היות שמחשוב קוונטי היא טכנולוגיה בתהליכי פיתוח, במסגרת המכרז צפויים להיבחר עד 5 זוכים בסה"כ, אשר יספקו את השירותים המבוקשים במסגרת המכרז, והכל כפי שיפורט בהרחבה במסגרת מסמכי הבקשה המפורטת.
המחשבים הקוונטיים שיוקמו על ידי הספקים הזוכים במכרז זה יהיו בבעלות הספקים ויתופעלו ויתוחזקו על ידם. במסגרת מכרז זה, עורך המכרז יהיה זכאי לרכוש קיבולת מחשוב ולהקצותה, בין אם על ידו או באופן ישיר על ידי הספק, למשתמשים שונים, והכל בהתאם לקביעת עורך המכרז וכפי שיפורט בהרחבה במסמכי הבקשה המפורטת. 
המחשבים הקוונטיים שיוקמו על ידי הספקים הזוכים במסגרת מכרז זה יוכלו לשמש לקוחות נוספים שירכשו מהספק באופן ישיר, שלא במסגרת מכרז זה, והכל בהתאם לכללים ולתנאים שיקבעו במסמכי הבקשה המפורטת. 
[bookmark: _Toc234765706]תיאור הליך המכרז וההתקשרות
שלב' א' – מיון מוקדם (Prequalification)
זהו השלב הנוכחי של המכרז, ובמסגרתו נדרשים המציעים להוכיח את עמידתם בתנאי הסף המפורטים להלן ולספק נתונים נוספים אודותיהם ואודות השירותים המסופקים על ידם, בהתאם למידע המבוקש על ידי עורך המכרז, והכל כמפורט במסמך זה (להלן: "מסמכי ה-PQ"). מציעים שיעמדו בדרישות שלב זה יכללו בקבוצת המציעים הסופית, יוגדרו כמציעים מאושרים, ובכפוף לחתימה על התחייבות לסודיות יהיו רשאים להשתתף בשלב המיון הנוסף.
שלב ב' – מיון נוסף
שלב זה יורכב ממספר חלקים (תת-שלבים) מרכזיים:
מפגשים מקצועיים והעמקה – בשלב זה יתקיימו מפגשים מקצועיים עם המציעים המאושרים בהתאם להנחיות עורך המכרז. מטרת מפגשים אלו לקיים סדנאות עומק מקצועיות על מגוון היבטים הנוגעים לשלב הבקשה המפורטת, לרבות ביחס למאפייני הטכנולוגיות המפותחות על ידי המציעים המאושרים, השירותים המוצעים על ידם ועוד.  
פרסום מסמכי הבקשה המפורטת – מסמכי הבקשה המפורטת יועברו למציעים המאושרים, ויכללו את כלל הדרישות, התנאים והמאפיינים הנוגעים לשירותים המבוקשים במסגרת מכרז זה, ובין היתר:
תיאור מחייב של השירותים המבוקשים.
דרישות טכנולוגיות, מסחריות, תפעוליות, אבטחתיות ואחרות הנוגעות לשירותים המבוקשים.
דרישות בנוגע לתהליך ההקמה, ההפעלה וההנגשה של השירותים המבוקשים למשק הישראלי לאורך תקופת ההתקשרות.
תיאור אופן המימוש, תנאי תשלום ואבני הדרך להתקשרות.
המודל הכלכלי של ההתקשרות.
דרישות טכנולוגיות מחייבות לרבות יכולות גמישות תפעולית.
אמות מידה ומפתח לבדיקת והערכת ההצעות.
תנאים לקבלת תשלום בגין עמידה באבני דרך להקמה ולהפעלת המחשב הקוונטי, וכן הטבות או מענקים במקרים המתאימים. 
הנחיות ביחס למבנה המענה המפורט הנדרש ולתוצרים הנדרשים.
חוזה התקשרות ונספחים מעודכנים, לרבות דרישות ביחס לערבות וביטוח.
אופן ותהליך בחירת הזוכה.
כל דרישה אחרת שתוגדר על-ידי עורך המכרז.
הגשת הצעות ובדיקתן – לוח הזמנים להגשת הצעות במענה על הבקשה המפורטת צפוי לעמוד על כ-12 שבועות ממועד פרסום מסמכי הבקשה המפורטת, או כל תקופה סבירה אחרת שייקבע עורך המכרז. בחלוף המועד האחרון להגשה, עורך המכרז יבחן את ההצעות שהתקבלו, בהתאם לדרישות והכללים הקבועים במסמכי המכרז, ישקלל את ציון ההצעות בהתאם לפרמטרים ולמשקלות שנקבעו במסמכי המכרז ויבחר את ההצעות הזוכות.
שלב ג' – ההתקשרות
שלב זה הוא השלב הארוך ביותר והוא יורכב ממספר חלקים (תת-שלבים) מרכזיים:
הקמה והפעלה – שלב במסגרתו הזוכים במכרז יקימו את המחשבים הקוונטיים בהתאם ללוחות הזמנים, הדרישות והכללים שיקבעו במסמכי הבקשה המפורטת, יפעילו את מחשבים אלו וינגישו את השירותים ממחשבים אלו לצורכי התנסות, בדיקה, הרצת תכניות מחשוב קוונטי וניסויים, והכל כפי שיפורט במסמכי הבקשה המפורטת.
פריצת דרך – כאשר תתקיים 'פריצת דרך' טכנולוגית ומחשב קוונטי המופעל על ידי זוכה במכרז זה יגיע לבשלות אופרטיבית, יהיה רשאי עורך המכרז לממש אופציה עם אותו זוכה ולרכוש שירותי מחשוב קוונטי בהתחייבות כספית, והכל כפי שיוגדר באופן מפורט במסמכי הבקשה המפורטת. שלב זה הוא אופציה אשר תעמוד בפני עורך המכרז.
סקירת שלבי המכרז:
[image: ]
[bookmark: _Toc173823719][bookmark: _Toc173825527][bookmark: _Toc233267714][bookmark: _Toc233267754][bookmark: _Toc234765707]תנאים להשתתפות במכרז 
כללי
רשאי להשתתף במכרז מציע אשר עומד, במועד האחרון להגשת ההצעות, בתנאי הסף להשתתפות במכרז המנויים להלן. 
הוכחת העמידה בתנאי הסף המנויים להלן, תתבצע בהתאם להוראות חוברת ההצעה (פרק ב).
[bookmark: _Toc43400590][bookmark: _Toc44931899][bookmark: _Toc44931986]תנאי סף מנהליים:
ככל שחלה על המציע חובת רישום, על פי דין, בישראל, עליו להיות רשום כדין.
המציע עומד בדרישות חוק עסקאות גופים ציבוריים, התשל"ו- 1976 ("חוק עסקאות גופים ציבוריים").
[bookmark: _Toc32477196][bookmark: _Toc43400591][bookmark: _Toc44931900][bookmark: _Toc44931987]תנאי סף מקצועיים:
[bookmark: _Ref233617167]המציע עומד בתנאים המפורטים להלן:
[bookmark: _Ref233471041]המציע מפתח מחשב קוונטי המבוסס על אחת מטכנולוגיות הליבה המקובלות של מחשבים קוונטיים (לרבות, Superconducting, Spin-based/Semiconducting, Neutral Atoms, Trapped Ion, Photonic ו-Topological), כאשר המערכת המפותחת על ידי המציע כוללת, לכל הפחות, את הרכיבים הבאים: Quantum Processing Unit (QPU), ואת רכיבי הקושחה והבקרה הייעודיים לתפעול וכיול המעבד.
ה-Quantum Processing Unit הוא רכיב עיבוד הליבה של המחשב הקוונטי, הכולל את המערכת הפיזיקלית שבה ממומשים ומעובדים ה-Qubits ושבה מבוצעות הפעולות הקוונטיות, לרבות יצירת שזירה וביצוע מניפולציות קוונטיות (להלן: "QPU").
[bookmark: _Ref238635358]הקניין הרוחני (IP – Intelectual Property) על ה-QPU והארכיטקטורה הפיזיקלית של המעבד הם בבעלותו המלאה של המציע.
הדרישה ביחס לבעלות על הקניין הרוחני על ה-QPU והארכיטקטורה הפיזיקלית על המעבד אינה כוללת דרישה לבעלות על הקניין הרוחני של מערכות המעטפת, הקירור והבקרה האלקטרונית ההיקפית.
בעלות מלאה תיחשב גם במצב שבו הקניין הרוחני על רכיבי ה-QPU והארכיטקטורה הפיזיקלית של המעבד, מצוי בבעלות משותפת עם מוסד אקדמי, ובלבד שלמציע הסכם רישוי בלעדי, שאינו מוגבל בזמן, ביחס לקניין הרוחני.
[bookmark: _Ref238624476]המציע מעסיק באופן ישיר או עקיף לפחות 10 עובדים או יועצים העוסקים במחקר ופיתוח בליבת תחום המחשוב הקוונטי (כדוגמת, פיזיקאים, מהנדסי חומרים, מהנדסי בקרת חומרה ומפתחי אלגוריתמים קוונטיים).
[bookmark: _Ref238624461]בחמש השנים שקדמו למועד האחרון להגשת הצעות במכרז, המציע קיבל תשלום על שירותים שסיפק בתחום המחשוב הקוונטי או מענקי מחקר/פיתוח (Grants) מגופים סטטוטוריים/ממשלתיים מובילים מאחת ממדינות ה-OECD (למשל: רשות החדשנות, מפא"ת, Horizon Europe, EuroHPC, Innovate UK וכו') או גייס הון (Equity) עבור פעילות הליבה של פיתוח מחשב קוונטי בהיקף מצטבר של לפחות 5 מיליון דולר ארה"ב.
[bookmark: _Ref234484546]גיוס הון ייחשב רק כאשר מדובר בהשקעה הונית במסגרת גיוס שבו השתתף לפחות גורם חיצוני אחד, אשר לא היה בעל מניות במציע או בחברה-האם שלו, לפי העניין, טרם אותו גיוס הון, ואשר נעשתה לצורך מימון פעילות המציע. אין מניעה כי במסגרת אותו גיוס הון ישתתפו גם בעלי מניות קיימים במציע או בחברה-האם שלו. לעניין זה, יוכר גם גיוס הון כאמור שבוצע על ידי החברה-האם של המציע, ובלבד שההון שגויס נועד, כולו או חלקו, למימון פעילות המציע. לא ייחשבו כגיוס הון השקעה או הזרמת כספים שבוצעו באופן בלעדי על ידי בעלי מניות קיימים במציע או בחברה-האם שלו, הלוואות בעלים, מימון עצמי או כל מנגנון מימון פנימי אחר. 
תנאי הסף המפורטים לעיל יכולים להתקיים גם בחברה-בת של המציע, בתנאי שהחברה נמצאת בשליטה מלאה (100% בעלות) של המציע, או בחברה-בת של המציע יחד עם המציע באופן מצטבר. 
תנאי הסף המפורטים בסעיף ‎7.3.1.2 ו-‎7.3.1.3 יכולים להתקיים גם בחברת-האם של המציע – חברה שהמציע נמצא בשליטתה המלאה (100% בעלות) או בחברה-אם של המציע יחד עם המציע באופן מצטבר.
[bookmark: _Toc32477902][bookmark: _Toc43400602][bookmark: _Toc44931911][bookmark: _Toc44931998][bookmark: _Toc53331332][bookmark: _Toc173823722][bookmark: _Toc173825530][bookmark: _Toc233267717][bookmark: _Toc233267757][bookmark: _Toc234765708][bookmark: _Toc516503356]מופעים ומועדים במכרז
[bookmark: _Toc43400603][bookmark: _Toc44931912][bookmark: _Toc44931999][bookmark: _Toc516503357][bookmark: _Toc516503358]מועדי המכרז
[bookmark: show_SugTevatMichrazimDigital_4][bookmark: show_micrazpumbi_9]הליך המכרז במסגרת שלב המיון המוקדם יתבצע בהתאם ללוחות הזמנים אשר יפורטו במערכת יהלו"ם תחת שם המכרז. מועדים אלו מחייבים את כל מי שמעוניין להתמודד במכרז ועשויים להתעדכן מעת לעת על ידי עורך המכרז ובהתאם לשיקול דעתו הבלעדי. כל שינוי במועדי המכרז או עדכונים הנוגעים להם, יפורסמו גם באתר האינטרנט של מינהל הרכש הממשלתי בכתובת: www.mr.gov.il תחת שם המכרז – מכרז 01-2026 להקמה, הפעלה ואספקת שירותי מחשוב קוונטי מפלטפורמה לאומית ("דף המכרז"). 
[bookmark: _Toc43400604][bookmark: _Toc44931913][bookmark: _Toc44932000][bookmark: show_kenesMetzim_2]כנס מציעים 
[bookmark: hidden_IsHishtatfut]השתתפות בכנס המציעים אינה מהווה תנאי להשתתפות במכרז, אולם מציע אשר לא ישתתף בכנס, יהיה מנוע מלטעון כי הוא לא קיבל מידע שניתן במהלך הכנס.  
[bookmark: show_isHarshamaMerosh][bookmark: show_KenessAddressLinkDesc]כנס המציעים יתקיים באופן מקוון. יש להירשם מראש לכנס באמצעות קישור זה. כנס המציעים המקוון יתנהל בהתאם לכללים שיקבע עורך המכרז. 
תשובות שיינתנו בכנס המציעים יחייבו את עורך המכרז רק אם ניתנו בכתב והועברו לכלל המציעים בהתאם למפורט להלן.
[bookmark: _Toc43400605][bookmark: _Toc44931914][bookmark: _Toc44932001]שאלות הבהרה בנוגע למכרז
בכל מקרה של אי בהירות או הערות בנוגע למכרז, מועדיו או לתנאיו ניתן לפנות לעורך המכרז בשאלות הבהרה, וזאת עד למועד האחרון להגשת שאלות הבהרה הנקוב לעיל. 
[bookmark: show_SugTevatMichrazimDigital_3][bookmark: show_micrazpumbi_1]שאלות הבהרה יוגשו באמצעות מערכת יהלום. מציע אשר מעוניין לשאול שאלות הבהרה, נדרש ללחוץ על הקישור המתאים בדף המכרז ולפעול בהתאם להנחיות במערכת. שאלות שיועברו לאחר המועד הנקוב לעיל, או שיועברו שלא באמצעות מערכת יהלום, לא יחייבו מענה מאת עורך המכרז. 
[bookmark: show_micrazpumbi_2]עורך המכרז רשאי לאפשר סבבים נוספים של שאלות הבהרה, בהודעה שתפורסם בדף המכרז, וזאת בהתאם לשיקול דעתו הבלעדי.
מציע שלא יפנה לעורך המכרז בשאלות הבהרה על המכרז, בהתאם לכללי המכרז, יהיה מנוע מלהעלות בעתיד כל טענה, דרישה או תביעה כנגד המכרז.
[bookmark: _Toc43400606][bookmark: _Toc44931915][bookmark: _Toc44932002]מענה עורך המכרז לשאלות ההבהרה
תשובות והבהרות תינתנה בכתב בלבד, נוסחן הוא הנוסח המחייב והן יהיו חלק בלתי נפרד ממסמכי המכרז.
[bookmark: show_micrazpumbi_3]תשובות והבהרות של עורך המכרז, יפורסמו בדף המכרז. באחריות מציע במכרז להתעדכן בתשובות עורך המכרז וכן בעדכונים שוטפים אשר יפורסמו בנוגע למכרז זה.
עורך המכרז רשאי לבצע כל שינוי במסמכי המכרז, וכן ליתן פרשנות או הבהרה להוראות מסמכי המכרז.
עורך המכרז אינו מחויב לנוסח שאלה שהוגשה, ובכלל זה רשאי עורך המכרז, בעת ניסוח מענה לשאלות ההבהרה, לקצר נוסח שאלה או לנסחה מחדש.
תשובות עורך המכרז יפורסמו ללא שמות הפונים.
[bookmark: _Toc43400608][bookmark: _Toc44931917][bookmark: _Toc44932004]הגשת הצעות במכרז 
[bookmark: show_SugTevatMichrazimDigital][bookmark: show_micrazpumbi_4]הגשת ההצעות למכרז תבוצע באופן מקוון, באמצעות מערכת יהלום, אלא אם כן קבע עורך המכרז, בהודעה שתפורסם בדף המכרז, דרך הגשה אחרת במכרז. במקרה כאמור על המציעים לפעול בהתאם להוראות להגשת הצעות שפרסם עורך המכרז בדף המכרז.  
[bookmark: show_micrazpumbi_5]קישור למערכת יהלום לצורך הגשת הצעות במכרז יפורסם בדף המכרז. מציע המעוניין להגיש את הצעתו במכרז נדרש ללחוץ על הקישור "להגשת הצעות", אשר יעביר אותו למערכת.
הליך הגשת ההצעות במערכת כולל 2 שלבים: 1) הזדהות מגיש ההצעה באמצעות מערכת ההזדהות הממשלתית; 2) הגשת ההצעה בתיבת המכרזים במערכת יהלום ("התיבה"). 
פעולות במערכת ההזדהות - 
מגיש הצעה אשר טרם נרשם למערכת ההזדהות הממשלתית יידרש להירשם למערכת, ולאחר השלמת ההרשמה לערוך אימות של ההזדהות לצורך מעבר לשלב הגשת ההצעות. 
מגיש הצעה אשר רשום למערכת ההזדהות הממשלתית, יידרש לאמת את זהותו לצורך מעבר לשלב הגשת ההצעה. 
בכל תקלה בהליך ההרשמה להזדהות הממשלתית, או בתהליך ההזדהות יש לפנות למוקד התמיכה של המערכת (טלפון - 1299, כתובת דואר אלקטרוני moked@mail.gov.il, טלפון נוסף 08-6863100).
לפרטים נוספים אודות הליך ההרשמה ראו בקישור זה.
לאחר השלמת ההזדהות, המערכת תעביר את מגיש ההצעה באופן אוטומטי לתיבת המכרז הרלוונטית. על המציע לוודא כי במערכת להגשת ההצעות מופיע שם ומספר המכרז המבוקש על ידו.
פעולות במערכת יהלום - 
במסגרת הגשת ההצעה על המציע לפעול בהתאם להנחיות שיופיעו במערכת יהלום, למלא את כלל השדות שנדרש באופן ברור ובהתאם להנחיות המערכת, ולהעלות למערכת את הקבצים הנדרשים בהתאם להוראות המכרז. 
מציע יוכל לעדכן את הצעתו כל עוד לא חלף המועד האחרון להגשות הצעות.
לאחר השלמת הגשת ההצעה במערכת תתקבל הודעה "הצעתך נשלחה בהצלחה" ומציע יוכל להוריד את מסמך ההצעה. מסמך ההצעה הינו מסמך חתום דיגיטלית של ההצעה ומהווה אסמכתא להצעה שהוגשה. המסמך ישלח למציע גם בדואר האלקטרוני. מסמך ההצעה האחרון שנשלח יוצג גם במערכת בדף הבית של המכרזים באזור "הצעות שנשלחו".
לא ניתן יהיה להגיש הצעות במערכת לאחר המועד האחרון להגשת הצעות.
במסגרת הגשת ההצעות במערכת, ישנן מגבלות טכניות שונות, כגון:
ניתן להעלות עד 10 קבצים כאשר הגודל המקסימלי של כל קובץ הוא עד 15MB. ניתן לעלות קבצים מהסוגים הבאים: jiff, pjpeg, pjp, tiff, tif, doc, docx, xls, xlsx, ppt, pptx, pdf, png, jpg, jpeg. לא ניתן לעלות קבצים עם שמות זהים, מומלץ לתת לכל קובץ שם קצר בהתאם לתכולה שלו.
פרק הזמן שבו המערכת מתנתקת בהיעדר פעולה של משתמש הוא עשרים דקות. 
 על מנת להכיר את יתר מגבלות המערכת,באחריות מגיש ההצעה לקרוא מבעוד מועד את המדריך להגשת הצעות בתיבה הדיגיטלית.
לסיוע טכני במקרה של תקלה או שאלה ניתן לפנות למוקד התמיכה בימים א'-ה' בין השעות 8:00-17:00 באמצעות הצ'אט האנושי. יש לציין בפניה את שם המכרז, המועד האחרון להגשת ההצעות ובמידת הצורך לצרף צילומי מסך.
זמן ההמתנה מרגע משלוח הפניה ועד לחזרת נציג שירות לא יעלה על 4 שעות בטווח שעות פעילות המוקד. מוקד התמיכה אינו מתחייב לספק מענה לפניות אשר יתקבלו בזמן קצר מ-4 שעות מהמועד האחרון להגשת הצעות. מציע אשר מגיש את הצעתו כאשר ישנן פחות מ-4 שעות להגשת הצעות במכרז לוקח על עצמו את הסיכון שבמקרה של תקלה נציג השירות לא יספיק לפתור את הבעיה הטכנית שלו או לענות על שאלה שיש לו. 
על מציע במכרז האחריות הבלעדית להגיש את ההצעה לפני המועד האחרון להגשת הצעות. על המציע להביא בחשבון כי בסמוך למועד האחרון להגשת הצעות ייתכן עומס על מערכת ההגשה או תקלות טכניות אחרות אשר ימנעו מהמציע להגיש את הצעתו. על המציע להיערך לכך, ולהגיש את הצעתו מבעוד מועד. למציע לא תהיה כל טענה לעורך המכרז באשר לתקלה שהתגלתה במערכת ההזדהות או במערכת הגשת ההצעות סמוך למועד האחרון להגשת הצעות, גם אם כתוצאה מכך הוא לא הצליח להגיש את הצעתו במכרז.
ביטול אוטומטי של הצעה שהוגשה – תיקונים במסמכי המכרז
כמפורט לעיל, שינויים במסמכי המכרז יתכנו עד למועד האחרון להגשת הצעות ואף לאחר המועד ממנו ניתן להתחיל להגיש הצעות למכרז. אם לאחר שהוגשה הצעה לתיבה, ערך עורך המכרז שינוי במסמכי המכרז, למעט שינוי במועדי המכרז, הצעה שהייתה בתיבה תבוטל באופן אוטומטי ותעבור למצב טיוטה. מציע אשר יהיה מעוניין להגיש את הצעתו בהתאם לתנאי המכרז המעודכנים יידרש לבצע הגשה מחדש. 
באחריותו הבלעדית של המציע להתעדכן בסטאטוס הצעתו במערכת הגשת ההצעות. 

[bookmark: _Toc32477903][bookmark: _Toc43400610][bookmark: _Toc44931919][bookmark: _Toc44932006][bookmark: _Toc53331333][bookmark: _Toc173823723][bookmark: _Toc173825531][bookmark: _Toc233267718][bookmark: _Toc233267758][bookmark: _Toc234765709]כללי המכרז 
[bookmark: _Toc43400611][bookmark: _Toc44931920][bookmark: _Toc44932007]בדיקת ההצעות
עורך המכרז יבדוק כי המציע הגיש את ההצעה בהתאם להנחיות המכרז וצירף את כל המסמכים כנדרש בחוברת ההצעה (פרק ב).
לצורך בדיקת ההצעות רשאי עורך המכרז לעשות שימוש בצוות מקצועי אשר יכול ויכלול גם יועצים חיצוניים. 
[bookmark: show_isTenderScreenLoad]במקרה בו המציע, כאישיות משפטית עצמאית, אינו עומד בתנאי הסף המפורטים לעיל, או בתנאים אחרים הקבועים במכרז, ובעברו של המציע התרחש שינוי ארגוני (לדוגמא רכישת פעילות, התאגדות כחברה, רה-ארגון או איחוד של חברות בדרך אחרת), באופן בו הפעילות הרלוונטית לצורך עמידה בתנאי המכרז השתלבה אצל המציע. במקרה כאמור יוכל המציע לבקש מעורך המכרז בכתב ובאופן מנומק לצרף לנתוניו את נתוני הגוף בו התקיימה הפעילות לפני השינוי הארגוני. החלטה בדבר הכרה כאמור תהיה בכפוף לשיקול דעת עורך המכרז.
עורך המכרז רשאי לבקש ממציע לבאר פרט מסוים מתוך הצעתו, להשלים בה פרט חסר, או להמציא מסמך נוסף או חלופי המוכיח את עמידתו בתנאי המכרז, ובפרט בתנאי הסף של המכרז, וזאת בתוך פרק זמן קצוב. אי מענה לפניה כאמור, או מענה שלא בפרק הזמן שהוגדר עלול לגרום לפסילת ההצעה, בהתאם לשיקול הדעת של עורך המכרז. 
אם הוחלט על מתן אפשרות למציע לבצע השלמה של הצעתו, עורך המכרז רשאי לפסול הצעה שעדיין אינה עונה על דרישות המכרז או, בהתאם לשיקול דעתו לבקש השלמה נוספת.
אם ימצא בעת בחינת ההצעות כי ההצעה כוללת התנאה, תוספת או הסתייגות על תנאי המכרז, התנאה, תוספת או הסתייגות זו לא תזכה להכרה מצד עורך המכרז ובהתאם לשיקול דעתו הבלעדי של עורך המכרז, עשויה אף להביא לפסילת ההצעה.
[bookmark: show_isMarkivIchut_7]לצורך בדיקת ההצעות יעשה עורך המכרז שימוש במידע המפורט בהצעה שהגיש המציע וכן הוא רשאי לעשות שימוש במקורות מידע מהימנים אחרים וביניהם הידע המקצועי העומד לרשותו של עורך המכרז, וכן לעשות שימוש בניסיון העבר של עורך המכרז עם המציע או של גוף ממשלתי אחר עם המציע, אם קיים ניסיון כאמור, במידע ציבורי על המציע, בחוות דעת יועצים מקצועיים,  וכיוצא באלה. יודגש, לצורך ניקוד ההצעות, עורך המכרז יהיה רשאי להתחשב בניסיון שלו עם המציע או של גוף ממשלתי אחר, וזאת במקום או בנוסף ללקוחות אחרים שפורטו בהצעה, אם פורטו או במסגרת כל אמת מידה רלוונטית אחרת.  
[bookmark: show_areRecommendingContactsAny][bookmark: show_areRecommendingContactsConditions]במהלך הבדיקה, רשאי עורך המכרז לפנות בכתב ובעל פה, לאנשי קשר שרשם המציע בהצעתו לצורך הוכחת העמידה בתנאי סף בהתאם לפרטי הקשר שפורטו בהצעה. באחריות המציע לוודא את נכונות וזמינות אנשי הקשר לפניית עורך המכרז. אם פנייה מטעם עורך המכרז לא תענה, ינסה עורך המכרז פעם נוספת. 
הצעה יחידה
אם בשלב המיון המוקדם או בשלב המיון הנוסף הוגשו פחות מ-5 הצעות או שלאחר בדיקת ההצעות נותרו פחות מ-5 הצעות, עורך המכרז, בהתאם לשיקול דעתו הבלעדי, יהיה רשאי:
להכריז על המציעים שנותרו כזוכים;
להכריז על המציעים שנותרו כזוכים ולצאת למכרז משלים;
לבטל את המכרז ולצאת למכרז חדש או כל הליך רכש אחר.
[bookmark: _Toc43400616][bookmark: _Toc44931925][bookmark: _Toc44932012]פסילת הצעות 
עורך המכרז יהיה רשאי לפסול הצעה שהוגשה במכרז, לפי שיקול דעתו, ובמקרים המתאימים לאחר שנתן למציע זכות טיעון (בכתב או בע"פ, בהתאם לקביעתו הבלעדית של עורך המכרז), בין היתר, אם מתקיים אחד מהתנאים הבאים:
הצעה הפסדית – אם ההצעה הינה בלתי כלכלית למציע במידה המטילה בספק את יכולתו לעמוד בהתחייבויותיו היה ויזכה במכרז.
הצעה תכסיסנית או הצעה המוגשת בחוסר תום לב – אם ההצעה כוללת מחירים או הנחות חריגות, סבסוד צולב, dumping וכל מקרה אחר שבו ההצעה נגועה בחוסר תום לב, ובכלל זה במקרה של פעולה או התנהגות של המציע, במסגרת המכרז, שלא בתום לב.
התנהגות במכרזים ובהתקשרויות קודמות – המציע, במסגרת מכרז או התקשרות קודמת של עורך המכרז, או של משרד ממשלתי ויחידת סמך אחרים, נהג בחוסר תום לב, בערמה, בתכסיסנות או בחוסר ניקיון כפיים, מסר מידע מטעה או מידע מהותי בלתי מדויק או התנהל בחוסר מקצועיות קיצונית, באופן שלדעת עורך המכרז מצדיק את פסילתו.
מצב כלכלי של המציע – אם עקב מצבו הכלכלי הנוכחי או הצפוי של המציע, לרבות הליכי פשיטת רגל או פירוק או תביעות מהותיות הקיימות נגדו, קיים חשש לתיפקודו באם יזכה במכרז.
ניגוד עניינים – אם קיים ניגוד עניינים, ישיר או עקיף, או חשש לניגוד עניינים בין ענייני המציע, ההצעה שהוא הגיש, או בעלי העניין בו, לבין השתתפות וזכיה במכרז או ביצוע השירותים על ידי המציע, באופן שלדעת עורך המכרז, בהתאם לשיקול דעתו הבלעדי, אינו ניתן להסדרה.
תיאום הצעות - אם קיים חשד סביר לתיאום בין המציע להצעות אחרות במכרז, או בין המציע לבין מציע פוטנציאלי.
שיקולי ביטחון לאומי – אם לדעת ועדת המכרזים, קיים חשש לפגיעה בביטחון המדינה כתוצאה מהתמודדות או זכייה של המציע במכרז, וזאת בהתבסס על חוות דעת בכתב של גוף ביטחון.
[bookmark: _Toc43400617][bookmark: _Toc44931926][bookmark: _Toc44932013]מינוי נציג מטעם המציע
לצורך המכרז ימנה המציע נציג מטעמו (כמפורט בפרק ב) אשר יהווה את הכתובת הבלעדית לכל פניה בנושא המכרז. 
כל מענה והתייחסות שתישלח מנציג המציע עורך המכרז, או מעורך המכרז לנציג המציע תחייב את המציע.
[bookmark: _Toc53331334][bookmark: _Toc516503359][bookmark: _Toc43400618][bookmark: _Toc44931927][bookmark: _Toc44932014]תוקף הצעות 
[bookmark: _Toc53331335]תוקף ההצעה בשלב המיון המוקדם הוא 90 יום לאחר המועד האחרון להגשת הצעות. לאחר תקופה זו, אם טרם הושלם שלב המיון המוקדם, יוארך תוקף ההצעה באופן אוטומטי לתקופה נוספת של 60 ימים לצורך השלמת שלב המיון המוקדם. 
אם לאחר תקופה מצטברת של 150 יום כאמור, טרם הושלם שלב המיון המוקדם, עורך המכרז רשאי, בהסכמת המציע, להאריך את תוקף הצעתו מעת לעת, כל פעם לתקופה נוספת של 30 ימים.
[bookmark: _Toc53331336]מציע אינו רשאי לחזור בו מהצעתו בתקופה בה הצעתו בתוקף.
הליך רכש חדשני הכולל דיאלוג מתמשך עם השוק
יודגש, מכרז זה עניינו ברכש של טכנולוגיה חדשנית המצויה, במלואה או בחלקה, בשלבי פיתוח, הבשלה או התאמה לשימוש. מטבע הדברים, מאפייני הטכנולוגיה, תנאי השוק והצרכים המקצועיים עשויים להשתנות במהלך ניהול הליך המכרז. עובדה זו בצירוף לעובדה שמדובר במכרז אשר ניהולו עשוי להימשך על פני תקופה ארוכה, מגבירה את הצורך בשמירה על גמישות.
מסיבה זו מכרז זה יתנהל בהתאם לאופיו החדשני של הרכש ויכלול: 
דיאלוג מתמשך עם השוק- במהלכו יתכן ויתחדדו צרכי המשרד או יתפתחו פתרונות טכנולוגיים חדשים. 
שינויים מהותיים לאורך תקופת ניהול המכרז - תשומת לב המציעים לכך שבכל מועד עד למועד האחרון להגשת ההצעות בשלב המיון הנוסף, יהיה עורך המכרז רשאי, לפי שיקול דעתו הבלעדי ובהתאם לצרכיו, לערוך כל שינוי, תיקון או התאמה במסמכי המכרז. מבלי לגרוע מכלליות האמור, רשאי עורך המכרז לערוך תיקונים אף בשלב המיון הנוסף, לרבות ביחס להוראות המופיעות במסמך זה, כגון תקופת ההתקשרות, מספר הזוכים, שלבי המכרז, תכולת ההתקשרות או כל הוראה אחרת.
שלב משא ומתן– לפי שיקול דעתו של עורך המכרז, ייתכן וינוהל משא ומתן עם המציעים אשר יוכרו כמועמדים לזכייה. משא ומתן זה, אם יתקיים, יכול ויתפרס על נושאים נוספים מלבד העלויות והכל לפי שיקול דעתו של עורך המכרז. 
מבלי לגרוע מהאמור לעיל, ככל שלאחר סיום שלב המיון המוקדם, ובטרם המועד האחרון להגשת ההצעות בשלב המיון הנוסף, יסבור עורך המכרז כי חלו או נדרשים שינויים מהותיים במסמכי המכרז, בתכולת ההתקשרות, במאפייני הטכנולוגיה המבוקשת או בכל היבט אחר של ההליך, באופן העשוי להשפיע באופן מהותי על היקף התחרות או על זהות הגורמים העשויים להיות מעוניינים להשתתף במכרז, יהיה רשאי עורך המכרז, לפי שיקול דעתו הבלעדי, לנקוט כל פעולה שימצא לנכון לשם שמירה על עקרונות השוויון והתחרות, ובכלל זה: לאפשר למציעים שעברו את שלב המיון המוקדם למשוך את הצעותיהם או לעדכנן; לפתוח מחדש את שלב המיון המוקדם, כולו או חלקו, ולאפשר הגשת בקשות השתתפות חדשות, וכן לאפשר השתתפות של גורמים שלא השתתפו בשלב המיון המוקדם או של גורמים שהשתתפו בו ובחרו שלא להמשיך בהליך, הכל בהתאם לתנאים ולעדכונים שיפורסמו על ידי עורך המכרז. 
משתתפי המכרז מוותרים מראש על כל טענה הנובעת מהפעלת סמכויות עורך המכרז לפי סעיף זה. 
ביטול או שינוי המכרז
עורך המכרז רשאי מיוזמתו ועל פי שיקול דעתו הבלעדי, לבטל את המכרז, לשנותו ולעדכנו, לרבות עדכוני מועדים הנקובים בו ופרסום הבהרות על האמור בו. 
[bookmark: show_micrazpumbi_6]הודעה על ביצוע שינויים כאמור תפורסם בדף המכרז ככל שהשינוי בוצע טרם השלמת שלב המיון המוקדם, או בעדכון לקבוצת המציעים הסופית, בדרך שתיקבע על ידי עורך המכרז, ככל שהעדכון בוצע לאחר השלמת שלב המיון המוקדם. על מציע האחריות להתעדכן באופן עצמאי בהודעות ועדכונים אשר יפורסמו כאמור בנוגע למכרז זה.
ההתקשרות עם הזוכה במכרז מותנית בקיומו של תקציב זמין. אם מסיבות תקציביות לא ניתן יהיה להתקשר עם הזוכה במכרז, רשאי עורך המכרז לבטל את המכרז.
עורך המכרז לא יהיה חייב לפצות את המציעים במקרה של ביטול המכרז.
[bookmark: _Toc516503360][bookmark: _Toc43400620][bookmark: _Toc44931929][bookmark: _Toc44932016]הוצאות 
מציעים הבוחרים להגיש הצעה במכרז יישאו בכל עלות כספית הנדרשת לצורך השתתפותם במכרז, ולא יהיו זכאים להחזר כלשהו מעורך המכרז בגין עלויות אלו.
המציעים לא יהיו זכאים להחזר הוצאות או לפיצוי כלשהו בקשר עם המכרז, לרבות במקרה של הפסקתו, עיכובו, שינוי תנאיו או ביטולו. 
[bookmark: _Toc516503361][bookmark: _Toc43400621][bookmark: _Toc44931930][bookmark: _Toc44932017]סמכות השיפוט
סמכות השיפוט בכל הקשור לנושאים ועניינים הנוגעים למכרז, או בכל תביעה הנובעת מהמכרז ומניהולו, תהיה אך ורק בבתי המשפט בירושלים.
[bookmark: _Toc516503362][bookmark: _Toc43400622][bookmark: _Toc44931931][bookmark: _Toc44932018]סודיות ההצעה וזכות העיון
בכפוף לחובות עורך המכרז על פי דין, עורך המכרז מתחייב שלא לגלות תוכן ההצעה לצד שלישי שאינו מעובדי עורך המכרז או יועצים המועסקים על ידו ונותנים לו שירות לצורך המכרז, אשר גם עליהם תחול חובת הסודיות ואי השימוש בהצעות שהוגשו במכרז אלא לצורכי המכרז בלבד. 
[bookmark: show_isBasket_11][bookmark: show_isNotBasket_4]יחד עם זאת, בהתאם לתקנה 21(ה) לתקנות חוק חובת המכרזים, מציעים במכרז רשאים לבקש לעיין בהצעה זוכה, וכן בפרוטוקולים של ועדת המכרזים ובמסמכים נוספים הקשורים במכרז (או חלקם), מלבד החריגים המנויים בתקנה, ובכלל זה במסמכים שהם בגדר סוד מסחרי או מקצועי, או שעלולים לפגוע בביטחון המדינה, יחסי החוץ שלה, כלכלתה וביטחון הציבור.
על אף האמור, זכות העיון של מציע במסמכי המכרז תהיה מוגבלת לשלב או לשלבים בהליך המכרזי בהם השתתף בפועל. מבלי לגרוע מכלליות האמור, מציע שהשתתף בשלב המיון המוקדם בלבד, יהיה זכאי לעיין רק במסמכים הנוגעים לשלב זה, ולא יהיה זכאי לעיין במסמכים, בהצעות או בהחלטות הנוגעים לשלב המיון הנוסף. יובהר, כי אין בהוראות סעיף זה כדי לצמצם את זכות העיון הקבועה בדין, אלא להסדיר את תחולתה ביחס למבנהו הדו-שלבי של המכרז.
מציע אשר הצעתו נפסלה בשלב המיון המוקדם, יהיה רשאי, בתוך 7 ימים ממועד קבלת הודעת ועדת המכרזים על פסילת הצעתו, לפנות לעורך המכרז בבקשה לעיין במסמכים הנוגעים להצעתו שלו ולנימוקי ההחלטה בעניינו. העיון לפי סעיף זה יוגבל למסמכי המציע עצמו ולמסמכים המתייחסים להחלטת ועדת המכרזים בעניינו בלבד.
[bookmark: show_privileged]בהתאם לאופי המכרז, החלק מההצעה שהוא נספח 3 – נושאים להתייחסות מקצועית וכל מידע נוסף שמסופק על ידי המציע בקשר עם נספח זה, מוגדר על ידי עורך המכרז כסוד מסחרי או מקצועי ועל כן לא תתאפשר זכות עיון בחלק זה של ההצעה. 
אם ברצון מציע למנוע עיון בסעיפים נוספים של הצעתו בשל טענה לסוד מסחרי, סוד מקצועי, או כל טעם אחר המוזכר בתקנות חובת המכרזים עליו לציין זאת באופן מפורש בחוברת ההצעה (פרק ב), במקום המיועד לכך. מובהר כי לא יהא בעצם הבקשה כדי למנוע עיון בסעיפים הרלוונטיים, והחלטה בנושא תתקבל על ידי ועדת המכרזים של עורך המכרז.  מובהר כי מחיר ההצעה אינו בגדר סוד מסחרי או מקצועי. 
מציע שטען שחלק מסוים מהצעתו הוא סוד מסחרי או מקצועי, יהיה מנוע מלדרוש לעיין בחלק זה של ההצעה הזוכה במכרז.
[bookmark: show_isBasket_12][bookmark: show_isNotBasket_5]בכפוף לאמור לעיל, בהשתתפותו במכרז מסכים המציע, כי במקרה של זכיה במכרז הצעתו תועמד לעיונם של יתר המציעים במכרז בהתאם להוראות הדין ולא יהיו לו כל טענות בקשר לגילוי פרטי הצעתו בהתאם להוראות סעיף זה. 
במקרה בו ועדת המכרזים של עורך המכרז תדחה את טענת המציע הזוכה בדבר היות חלקים מהצעתו סוד מסחרי או מקצועי, עורך המכרז יודיע לו על כך טרם מימוש זכות העיון בפועל. 
מיצוי הליכים מול הוועדה
אם לאחר מימוש זכות העיון, כולה או חלקה, מציע במכרז סבור שנפלה טעות בהחלטה של ועדת המכרזים, עליו לפנות לוועדה בכתב ולפרט את טענותיו באופן מנומק וזאת לא יאוחר מ-10 ימי עסקים ממועד מימוש זכות העיון. 
השגה או נקיטת הליך משפטי בקשר להחלטת ועדת המכרזים בשלב המיון המוקדם, לא תעכב, כשלעצמה, את המשך ניהול המכרז או את שלב המיון הנוסף, אלא אם החליטה ועדת המכרזים אחרת או לפי צו שיפוטי. כמו כן, במהלך בירור טענות מציע במכרז, אם ישנן, עורך המכרז לא יעכב את מימוש ההתקשרות עם הזוכה, למעט מקרים חריגים, בהתאם לשיקול דעתו הבלעדי. 
אם לאחר בירור טענות המציע, ועדת המכרזים, תסבור כי נפלה טעות בהחלטה שקיבלה, לא יהיה במימוש ההתקשרות עם הזוכה כדי למנוע ממנה לקבל כל החלטה נדרשת לצורך תיקון הטעות, ובכלל זה, במקרים חריגים, ביטול הזכייה. 


[bookmark: _Toc32477904][bookmark: _Toc43400623][bookmark: _Toc44931932][bookmark: _Toc44932019][bookmark: _Toc44932668][bookmark: _Toc53331337][bookmark: _Toc173823724][bookmark: _Toc173825532][bookmark: _Toc233267719][bookmark: _Toc233267759][bookmark: _Toc234765710]פרק ב' – חוברת ההצעה
[bookmark: _Toc32477905][bookmark: _Toc43400624][bookmark: _Toc44931933][bookmark: _Toc44932020][bookmark: _Toc53331338][bookmark: _Toc173823725][bookmark: _Toc173825533][bookmark: _Toc233267720][bookmark: _Toc233267760][bookmark: _Toc234765711]הגשת הצעה במכרז
[bookmark: _Toc43400625][bookmark: _Toc44931934][bookmark: _Toc44932021]כללים למילוי חוברת ההצעה
[bookmark: _Toc53331339]פרק זה מהווה את מענה המציע לשלב המיון המוקדם של המכרז, אין צורך במתן מענה לכל חלק אחר במכרז, או לצרף מסמך שאינו נדרש בפרק זה.
[bookmark: _Toc53331340]יש לעקוב באופן מדוקדק אחר ההנחיות המופיעות בפרק זה על מנת שההצעה תוכל להיבחן ולהיות מוערכת כראוי. אין להוסיף להתנות או לשנות אף תנאי מתנאי המכרז, או את ההנחיות המופיעות להלן.
[bookmark: _Toc53331341]בכל מקרה של שאלות או אי-בהירות במסמכי המכרז על המציע לפנות לעורך המכרז בשאלה לצורך הבהרה, כמפורט בפרק א' למסמכי המכרז. 
[bookmark: _Toc53331342]ניתן לצרף כל מסמך או קובץ הרלוונטי לצורך פירוט והמחשה למפורט בהצעה. יודגש כי בדיקת ההצעה לשלב המיון המוקדם, תתבסס על הפירוט שיינתן בחוברת ההצעה.
[bookmark: _Toc53331343]חוסר פירוט בהצעה, או פירוט מיותר שאינו עונה לדרישת המכרז, עלולים להביא לפסילתה של ההצעה בהתאם לשיקול דעתו הבלעדי של עורך המכרז.
[bookmark: _Toc32477906][bookmark: _Toc43400627][bookmark: _Toc44931936][bookmark: _Toc44932023][bookmark: _Toc53331344][bookmark: _Toc173823726][bookmark: _Toc173825534][bookmark: _Toc233267722][bookmark: _Toc233267762][bookmark: _Toc234765712][bookmark: _Toc516503366]פרטי המציע
	שם המציע: 
	

	סוג מציע: 
(תאגיד/שותפות/עמותה/עוסק מורשה וכדו')
	

	תאריך הרישום במרשם (אם רלוונטי):
	

	מספר מזהה (לדוג' ח"פ):
	


פרטי איש הקשר מטעם המציע
	שם:

	כתובת:

	טלפון:

	דוא"ל:




[bookmark: _Toc173823727][bookmark: _Toc173825535][bookmark: _Toc233267723][bookmark: _Toc233267763][bookmark: _Toc234765713][bookmark: _Toc32477907][bookmark: _Toc43400628][bookmark: _Toc44931937][bookmark: _Toc44932024][bookmark: _Toc53331345]הוכחת עמידה בתנאי הסף של המכרז
[bookmark: _Toc53331346]בהתאם לאמור בפרק זה המציע יפרט את עמידתו בתנאי הסף שפורטו במכרז. 
[bookmark: _Toc42501732][bookmark: _Toc42589790][bookmark: _Toc42589883][bookmark: _Toc43197220][bookmark: _Toc44931938][bookmark: _Toc44932025][bookmark: _Toc49766700][bookmark: _Toc49766789][bookmark: _Toc53330152][bookmark: _Toc42501733][bookmark: _Toc42589791][bookmark: _Toc42589884][bookmark: _Toc43197221][bookmark: _Toc44931939][bookmark: _Toc44932026][bookmark: _Toc49766701][bookmark: _Toc49766790][bookmark: _Toc53330153][bookmark: _Toc43400629][bookmark: _Toc44931940][bookmark: _Toc44932027][bookmark: _Toc53331347][bookmark: _Toc53331348]הוכחת עמידה בתנאי הסף המנהליים: 
המציע מצהיר ומתחייב כי הוא עומד בתנאי הסף המנהליים המפורטים בפרק א' למכרז ובהתאם לפירוט המובא להלן:
מציע רשום כדין (יש לסמן ב- X את האפשרות הנכונה) –
המציע רשום בישראל כדין.
לא חלה על המציע חובת רישום בישראל, על פי דין.  נימוק: ___________________________________________
עמידה בחוק עסקאות גופים ציבוריים – דרישות אלו יתקיימו במציע או בסניף ישראלי שלו - חברה הנמצאת בשליטה מלאה (100% בעלות) של המציע (להלן: "סניף ישראלי"):
ניהול פנקסים – המציע או סניף ישראלי שלו – 
מנהל את פנקסי החשבונות והרשומות שעליו לנהל על פי פקודת מס הכנסה [נוסח חדש], וחוק מס ערך מוסף, התשל"ו-1975 ("חוק מס ערך מוסף"), או שהוא פטור מלנהלם.
מדווח לפקיד השומה על הכנסותיו ומדווח למנהל על עסקאות שמוטל עליהן מס לפי חוק מס ערך מוסף.
[bookmark: nispach3_1]לצורך הוכחת עמידה בתנאי סף זה על המציע לצרף אישור פקיד מורשה ולסמנו כנספח 1.
היעדר הרשעות – 
[bookmark: hidden_SmiraOrNikayon]המציע או סניף ישראלי שלו ו"בעל זיקה" אליו לא הורשעו ביותר משתי עבירות לפי חוק עובדים זרים התשנ"א - 1991 (להלן: "חוק עובדים זרים") וחוק שכר מינימום, התשמ"ז – 1987 (להלן: "חוק שכר מינימום") עד למועד הגשת ההצעה מטעם המציע במכרז, או שהורשעו כאמור אך כבר חלפה שנה אחת לפחות ממועד ההרשעה האחרונה ועד למועד הגשת ההצעה.
[bookmark: nispach4_1]לצורך הוכחת עמידה בתנאי סף זה על המציע לצרף את התצהיר המפורט בנספח 2.
ייצוג הולם לאנשים עם מוגבלות  (יש לסמן ב- X את אחת מהאפשרויות)  ביחס למציע או סניף ישראלי שלו –
הוראות סעיף 9 לחוק שוויון זכויות לאנשים עם מוגבלות, התשנ"ח-1998 ("חוק שוויון זכויות לאנשים עם מוגבלויות") אינן חלות על המציע.
הוראות סעיף 9 לחוק שוויון זכויות לאנשים עם מוגבלות חלות על המציע והוא מקיים אותן. 
במקרה שהוראות סעיף 9 לחוק שוויון זכויות לאנשים עם מוגבלות חלות על המציע, יש לפרט את אופן עמידתו בדרישות החוק (יש לסמן ב- X את אחת מהאפשרויות):
המציע מעסיק פחות מ-100 עובדים. 
המציע מעסיק 100 עובדים או יותר.
במקרה שהמציע מעסיק 100 עובדים או יותר (יש לסמן ב- X את אחת מהאפשרויות):
המציע מתחייב כי אם יזכה במכרז יפנה למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9  לחוק שוויון זכויות לאנשים עם מוגבלות, ובמקרה הצורך– לשם קבלת הנחיות בקשר ליישומן.
המציע פנה בעבר למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות לאנשים עם מוגבלות, ואם קיבל הנחיות ליישום חובותיו פעל ליישומן.

[bookmark: _Toc43400630][bookmark: _Toc44931941][bookmark: _Toc44932028][bookmark: _Toc53331349][bookmark: show_isProfCondInBase_2]הוכחת העמידה בתנאי הסף המקצועיים:
עם הגשת הצעה זו, המציע מצהיר ומתחייב כי הוא עומד בתנאי הסף המקצועיים המפורטים בפרק א' למכרז, ובפרט בתנאים הבאים:
	· 
	המציע מפתח מחשב קוונטי המבוסס על אחת מטכנולוגיות הליבה המקובלות של מחשבים קוונטיים (לרבות, Superconducting, Spin-based/Semiconducting, Neutral Atoms, Trapped Ion, Photonic ו-Topological), כאשר המערכת המפותחת על ידי המציע כוללת, לכל הפחות, את הרכיבים הבאים: Quantum Processing Unit (QPU), ואת רכיבי הקושחה והבקרה הייעודיים לתפעול וכיול המעבד.

	· 
	הקניין הרוחני (IP – Intelectual Property) על ה-QPU והארכיטקטורה הפיזיקלית של המעבד הם בבעלותו המלאה של המציע.

	· 
	המציע מעסיק באופן ישיר או עקיף לפחות 10 עובדים או יועצים העוסקים במחקר ופיתוח בליבת תחום המחשוב הקוונטי (כדוגמת, פיזיקאים, מהנדסי חומרים, מהנדסי בקרת חומרה ומפתחי אלגוריתמים קוונטיים).

	· 
	בחמש השנים שקדמו למועד האחרון להגשת הצעות במכרז, המציע קיבל תשלום על שירותים שסיפק בתחום המחשוב הקוונטי או מענקי מחקר/פיתוח (Grants) מגופים סטטוטוריים/ממשלתיים מובילים מאחת ממדינות ה-OECD (למשל: רשות החדשנות, מפא"ת, Horizon Europe, EuroHPC, Innovate UK וכו') או גייס הון (Equity) עבור פעילות הליבה של פיתוח מחשב קוונטי בהיקף מצטבר של לפחות 5 מיליון דולר ארה"ב.

בנוסף להצהרה לעיל, נדרש המציע לספק מענה מפורט על הנושאים הנדרשים להתייחסות בנספח 3.
[bookmark: _Toc234765714]התחייבויות נוספות של המציע
כשירות להתמודדות במכרז
[bookmark: _Toc53331352]המציע קרא בעיון רב את מסמכי המכרז על כל פרקיו, נספחיו, תנאיו וחלקיו, לרבות כל ההבהרות שפורסמו על ידי עורך המכרז ולרבות תנאי ההתקשרות עם הספק הזוכה, הוא הבין את כל האמור בהם, ומסכים להם.
[bookmark: _Toc53331354]המציע אינו מצוי בהליכי פשיטת רגל או פירוק ולא מתנהלות נגד המציע תביעות מהותיות, שעלולות לפגוע בתפקודו אם יזכה במכרז.
[bookmark: _Toc53331355]אין מניעה לפי כל דין להשתתפות המציע במכרז.
[bookmark: _Toc53331356]אין בהגשת הצעה במכרז או בביצוע ההתקשרות נושא המכרז, על ידי המציע, כדי ליצור ניגוד עניינים, בין במישרין ובין בעקיפין, בין המציע לעורך המכרז.
המציע מתחייב לעדכן בכתב את עורך המכרז, ללא דיחוי, בכל שינוי מהותי אשר חל במידע שמסר במסגרת הצעתו במכרז.
אם המציע אינו חב במע"מ במסגרת ההתקשרות מכוח המכרז, הוא מצהיר על כך שפנה אל רשות המיסים לצורך קבלת אישור לכך, טרם הגשת הצעה במכרז.
אי תיאום הצעות מכרז 
[bookmark: _Toc53331357]הפרטים המופיעים בהצעה זו הוחלטו על ידי המציע באופן עצמאי, ללא התייעצות, הסדר או קשר עם מציע אחר. 
[bookmark: _Toc53331358]פרטי ההצעה לא הוצגו או יוצגו בפני כל אדם או תאגיד אשר מציע הצעות במכרז זה. 
[bookmark: _Toc53331359]המציע לא היה מעורב בניסיון להניא מתחרה אחר מלהגיש הצעות במכרז זה, ולא היה מעורב בדרך כלשהי בהצעה שהוגשה על ידי מציע אחר. 
[bookmark: _Toc53331360]המציע לא היה, ולא מתכוון להיות מעורב בניסיון לגרום למתחרה אחר להגיש הצעה גבוהה או נמוכה יותר מהצעתו זו.
[bookmark: _Toc53331361]המציע לא היה מעורב בניסיון לגרום למתחרה להגיש הצעה בלתי תחרותית מכל סוג שהוא.
[bookmark: _Toc53331362]הצעה זו מוגשת בתום לב.
עצמאות המציע
[bookmark: _Toc53331363]למיטב ידיעתו של המציע:
המציע אינו מחזיק או מוחזק על ידי מציע אחר במכרז. 
[bookmark: _Toc53331364]גורם אחד אינו מחזיק ב-25% או יותר מאמצעי שליטה בו ובמציע נוסף במכרז. 
"החזקה" לעניין סעיף זה – החזקה במישרין או בעקיפין ב-25% או יותר מאמצעי שליטה, כהגדרתו בחוק ניירות ערך, התשכ"ח-1968.
[bookmark: _Toc53331365]המציע אינו קבלן משנה של מציע אחר במכרז, בקשר עם ביצוע השירותים במכרז זה.
[bookmark: _Toc173823730][bookmark: _Toc173825538][bookmark: _Toc233267726][bookmark: _Toc233267766][bookmark: _Toc234765715][bookmark: _Toc43400633][bookmark: _Toc44931944][bookmark: _Toc44932031][bookmark: _Toc53331366]בקשות 
הגשת בקשות במסגרת ההצעה
במסגרת הצעתו רשאי המציע להגיש בקשות הנכללות בתנאי המכרז כמפורט בסעיף זה להלן וזאת כחלק בלתי נפרד מהצעתו.
הבקשות יכללו במסמכי ההצעה וינוסחו בצורה ברורה תוך הפנייה לסעיף אליו מתייחסת הבקשה.
מציע שלא יפנה לעורך המכרז בבקשה האפשרית בהתאם לכללי מכרז זה כחלק מהגשת הצעתו, יהיה מנוע מלהעלות בעתיד כל טענה, דרישה או תביעה בנושא ויראו בו כמי שוויתר על בקשתו או על הזכות הנובעת ממנה, בהתאם להקשר, אף אם הוא עומד בתנאים המהותיים המקימים את הזכאות - והכל לפי העניין והקשר הדברים. 
[bookmark: _Toc42501739][bookmark: _Toc42589797][bookmark: _Toc42589890][bookmark: _Toc43197227][bookmark: _Toc44931945][bookmark: _Toc44932032][bookmark: _Toc49766707][bookmark: _Toc49766796][bookmark: _Toc53330159]עסק בשליטת אישה
[bookmark: _Toc53331367]מציע שהוא "עסק בשליטת אישה" בהתאם להוראות סעיף 2ב לחוק חובת המכרזים ומעונין שתינתן לו העדפה יצהיר על כך כלהלן (יש לסמן X במקום המתאים):
המציע מצהיר כי הוא עסק אשר אישה מחזיקה בשליטה בו, ואשר יש לה, לבד או יחד עם נשים אחרות, היכולת לכוון את פעילותו וכי לא התקיים אף אחד מאלה: (1) אם מכהן במציע נושא משרה שאינו אישה – הוא אינו קרוב של המחזיקה בשליטה; (2) אם שליש מהדירקטורים אינם נשים – אין הם קרובים של המחזיקה בשליטה;
לתמיכה בהצהרה זו, וכתנאי לקבלת העדפה על המציע לצרף אישור  רו"ח ותצהיר כהגדרתם בחוק חובת המכרזים, המעידים על כך שהעסק הוא בשליטת אישה. 
עידוד משרתי מילואים
מציע שמחזיק בשליטה בו הוא חייל מילואים כהגדרתו בחוק שירות המילואים, התשס"ח-2008, ששירת שירות מילואים 20 ימים לפחות במהלך 12 החודשים לפני המועד האחרון להגשת הצעות במכרז, ומעונין שתינתן לו העדפה בשל כך יצהיר כלהלן (יש לסמן X במקום המתאים):
המציע מצהיר כי הוא חייל מילואים כהגדרתו בחוק שירות המילואים, התשס"ח-2008, ששירת שירות מילואים 20 ימים לפחות במהלך 12 החודשים לפני המועד האחרון להגשת הצעות במכרז. 
הוא מחזיק בשליטה בעסק מגיש ההצעה. לעניין זה "מחזיק בשליטה" – משרת מילואים פעיל שהוא נושא משרה בעסק אשר מחזיק, לבד או יחד עם משרתי מילואים פעילים אחרים, במישרין או בעקיפין, ב-50% או יותר מכל סוג של אמצעי השליטה בעסק זעיר, קטן או בינוני". "אמצעי שליטה" לעניין זה – כהגדרתו בחוק הבנקאות (רישוי), התשמ"א-1981.
ההצעה אינה של חברת בת של עסק גדול. "עסק גדול" לעניין זה: "עוסק מורשה או מוסד כספי, כהגדרתם בחוק מס ערך מוסף, התשל"ו-1975, המעסיק יותר מ-100 עובדים או שמחזור העסקאות השנתי שלו עולה על 100 מיליון שקלים חדשים". 

במקרה בו בעברו של המציע התרחש שינוי ארגוני (לדוג' רכישת פעילות, התאגדות כחברה, רה-ארגון או איחוד של חברות בדרך אחרת), באופן בו הפעילות הרלוונטית בנושא המכרז השתלבה אצל המציע, יוכל המציע לבקש מעורך המכרז בכתב ובאופן מנומק לצרף לנתוניו את נתוני הגוף בו התקיימה הפעילות לפני השינוי הארגוני לשם הכרה בעמידה בתנאי סף מקצועי, אחד או יותר, או בתנאים אחרים הקבועים במכרז, או לשם קבלת ניקוד איכות והכל בכפוף לכללים הקבועים במכרז.
אם המציע מבקש שיכירו לו בנתונים של אישיות משפטית שונה לצורך עמידה בתנאי הסף מסוים או מספר תנאי סף או לשם קבלת ניקוד איכות, בהתאם לתנאים המפורטים במכרז, עליו לפרט את כלל הפרטים הרלוונטיים לצורך הכרה כאמור, ולצרף כל מסמך שיכול להוכיח על השינוי המבני, ועל השתלבות הפעילות הרלוונטית אצלו.
החלטה בדבר הכרה כאמור תהיה בכפוף לשיקול דעת עורך המכרז.

בהתאם למפורט בפרק א' למסמכי המכרז, להלן העמודים, הסעיפים או המסמכים הכלולים בהצעה אשר המציע מבקש למנוע ממציעים אחרים במכרז לעיין בהם (בטענה לחשיפת סוד מסחרי או סוד מקצועי או כל נימוק אחר המופיע בתקנה 21(ה) לתקנות חובת המכרזים):  

אישור והתחייבות
בחתימתנו אנו מאשרים כי: 
1. קראנו את כל הוראות המכרז, והצעתנו מוגשת בהתאם לכללי המכרז ועומדת בתנאים ובדרישות המפורטות במסמכי המכרז.
2. כל סעיף במכרז מובן ומקובל עלינו, והמציע יהיה מנוע ומושתק מלהעלות טענות כנגד תנאי המכרז מרגע הגשת הצעה זו. 
3. הפרטים המופיעים בהצעה זו על נספחיה, הם אמת, וכי המציע מסוגל ומתכוון לעמוד בכל פרט מהצעתו ובהוראות המכרז כפי שפורסמו עד לשלב זה.


__________		________________		______________________
   תאריך			 שם		 	חתימת מורשה החתימה

__________		________________		______________________
   תאריך			 שם		 	חתימתה מורשה החתימה

__________		________________		______________________
   תאריך			 שם		 	חתימת מורשה החתימה

1. אני הח"מ _______________ ת"ז _______________ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:
0.1. הנני נותן תצהיר זה בשם ___________________ שהוא המציע (להלן:  "המציע") המבקש להתקשר עם עורך מכרז 01-2026 להקמה, הפעלה ואספקת שירותי מחשוב קוונטי מפלטפורמה לאומית. אני מצהיר/ה כי הנני מוסמך/ת לתת תצהיר זה בשם המציע. 
0.2. בתצהירי זה, משמעותו של המונח "בעל זיקה" כהגדרתו בחוק עסקאות גופים ציבוריים התשל"ו-1976 (להלן:  "חוק עסקאות גופים ציבוריים"). אני מאשר/ת כי הוסברה לי משמעותו של מונח זה וכי אני מבין/ה אותו. 
0.3. משמעותו של המונח "עבירה" – עבירה לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1991 או לפי חוק שכר מינימום התשמ"ז-1987, ולעניין עסקאות לקבלת שירות כהגדרתו בסעיף 2 לחוק להגברת האכיפה של דיני העבודה, התשע"ב-2011, גם עבירה על הוראות החיקוקים המנויות בתוספת השלישית לאותו חוק.
0.4. המציע הינו תאגיד הרשום בישראל. (סמן X במשבצת המתאימה):
· המציע ובעל זיקה אליו לא הורשעו ביותר משתי עבירות עד למועד האחרון להגשת ההצעות (להלן: "מועד להגשה") למכרז 01-2026 להקמה, הפעלה ואספקת שירותי מחשוב קוונטי מפלטפורמה לאומית.
· המציע או בעל זיקה אליו הורשעו בפסק דין ביותר משתי עבירות וחלפה שנה אחת לפחות ממועד ההרשעה האחרונה ועד למועד ההגשה. 
· המציע או בעל זיקה אליו הורשעו בפסק דין  ביותר משתי עבירות ולא חלפה שנה אחת לפחות ממועד ההרשעה האחרונה ועד למועד ההגשה. 
זה שמי, להלן חתימתי ותוכן תצהירי דלעיל אמת. 

____________________	      ________________	 _________________   
    	תאריך			                           שם	                   חתימה וחותמת                      
       
אישור עורך הדין
אני הח"מ _____________________, עו"ד מאשר/ת כי ביום ____________ הופיע/ה בפני במשרדי אשר ברחוב ____________ בישוב/עיר ____________ מר/גב' ______________ שזיהה/תה עצמו/ה על ידי ת"ז ____________ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל. 

_________________	          ___________________	              ___________________
            תאריך			     מספר רישיון		                       חתימה וחותמת
[bookmark: _Toc234765717][bookmark: _Toc173823732][bookmark: _Toc173825541][bookmark: _Toc233267728][bookmark: _Toc233267768]נספח 3 – נושאים להתייחסות מקצועית

אופן המענה על נספח זה
במענה לנספח זה, נדרש המציע להתייחס לסוגיות ושאלות מקצועיות ביחס לפעילותו, טכנולוגיית המחשב הקוונטי המפותח על ידו, סטאטוס הפיתוח והפריסה ועוד.
המענה שניתן בשלב זה נועד על מנת שעורך המכרז יכיר את המציע ויכולותיו טרם המעבר לשלב הבקשה המפורטת. מענה המציע על נספח זה צריך להיעשות באופן מקצועי ומדויק בתיאום עם הגורמים הטכנולוגיים אצל המציע. מענה זה לא ייבדק ולא ייבחן במסגרת שלב המיון הנוסף. ההצעות אשר יוגשו על ידי המציעים המאושרים במענה למסמכי הבקשה המפורטת, הן אלו שייבדקו וייבחנו על ידי עורך המכרז.
עורך המכרז ייעשה שימוש במענה לשלב זה, בין היתר, במסגרת גיבוש השלבים הבאים של מכרז. מציע אשר צירף להצעתו פירוט חלקי או לקוי לא יוכל לטעון כלפי עורך המכרז שלא התחשב במענה שלו. 
המציע מתבקש לספק מענה מקיף ככל הניתן על חלק זה של המכרז, ולשתף פעולה עם עורך המכרז במענה לשאלות הבהרה, השלמות והבהרות שיעלו ביחס למפורט בנספח זה.
למען הסר ספק, עורך המכרז רשאי, על פי שיקול דעתו הבלעדי, לעשות שימוש במידע שיועבר במענה לפרק זה במסגרת עיצוב תנאי הבקשה המפורטת אולם לא יהיה חייב לעשות כן. 
במענה על נספח זה ניתן להוסיף מידע מעבר לנדרש כגון: הצעות ופתרונות יצירתיים, ממשקים ויכולות תוספתיות, ציון נושאים חסרים וכו'. ניתן להגיש מסמך מענה לכל שאלה או נושא תוך הפניית המענה למספר הסעיף של השאלה המקורית.
ניתן להגיש את המענה על נספח זה בשפה העברית או האנגלית.
נושאים להם נדרשת התייחסות המציע
מידע כללי על המציע
מהו מועד ההקמה של המציע (רבעון ושנה)?
מהם תחומי הפעילות של המציע? אם המציע עוסק בתחומים נוספים מעבר לפיתוח מחשב קוונטי, יש לציין זאת ולפרט על תחומי הפעילות.
נא פרטו על מייסדי המציע והרקע שלהם.
היכן מתבצעת פעילות המו"פ של המציע? אם פעילות המו"פ מבוצעת רק בישראל, יש לציין האם במיקום יחיד או במס' מיקומים ולציין היכן. אם פעילות המו"פ מבוצעת במס' מדינות יש לפרט זאת ולציין מיקומים (אין צורך במתן כתובות מדויקות).
נא פרטו על ההון האנושי בחברה, כמה עובדים בחברה באופן כללי, תוך מתן דגש על מס' העובדים העוסקים בליבת המחקר והפיתוח של המחשב הקוונטי, תחומי המומחיות של העובדים ועוד. בכלל זה, יש לציין כמה מהעובדים מועסקים בישראל וכמה מחוצה לה (לעניין זה, לא משנה אם  מודל ההעסקה הוא קבלנות או העסקה ישירה).
טכנולוגיה, ביצועים וארכיטקטורת ליבה
נא ספקו תיאור כללי של סטאטוס הפיתוח הנוכחי של המחשב הקוונטי של המציע.
האם הפיתוח של המחשב הקוונטי מבוצע על ידי המציע ברציפות ממועד ההקמה של החברה? אם לא, יש לפרט מתי החל בפועל פיתוח מחשב קוונטי על ידי המציע.
נא פרטו על טכנולוגיית הליבה בה מפותח המחשב הקוונטי, לרבות הארכיטקטורה הפיזיקלית שעליה מבוסס ה-QPU, יכולות המחשב הקוונטי ועוד. יש לפרט בנוסף על מדדי הביצוע ההנדסיים של המחשב הקוונטי המפותח על ידי המציע, נכון להיום (כדוגמת כמות Qubits פיזיים, נאמנות שערים, זמני קוהרנטיות, יכולות תיקון שגיאות ועוד).
נא פרטו על אופן הייצור של המחשב הקוונטי. האם המחשב מפותח ומיוצר באופן מלא על ידי המשיב? אם כן, יש לפרט על אופן המימוש. אם לא, יש לפרט אילו שלבים בתהליך הפיתוח והייצור מבוצעים על ידי ספקים אחרים.
נא פרטו אילו רכיבים ב-Stack הטכנולוגי המלא אינם מפותחים על ידי המשיב. ביחס לרכיבים שאינם מפותחים על ידי המשיב יש לפרט מי היצרן שלהם ומהי מסגרת השותפות המסחרית שבמסגרתה רכיבים אלו משולבים במחשב הקוונטי של המשיב.
מהי מפת הדרכים הטכנולוגית של המציע לשלבי הפיתוח והפריסה הבאים של המחשב הקוונטי המפותח על ידו?
מהן דרישות הפריסה של המחשב הקוונטי? בכלל זה, יש להתייחס לנושאים הבאים:
מעטפת פיזית – נא ציינו את שטח הרצפה הכולל (במ"ר) הנדרש להתקנת המחשב הקוונטי במלואו (לרבות יחידת הליבה, רכיבי בקרה ועוד) וכן את עומס הרצפה המירבי הנדרש עבור המערכת (ק"ג למ"ר).
צריכת אנרגיה – מהו הספק החשמל המקסימלי של המחשב הקוונטי? (יש לציין אילו רכיבים כלולים במדידה ואילו אינם).
מערכות קירור – נא פרטו על תשתית הקירור הנדרשת עבור המחשב, לרבות צריכת החשמל של רכיבים אלו.
נא פרטו על שפות הפיתוח וה-Frameworks הנתמכים במחשב הקוונטי של המשיב באופן מובנה (כדוגמת CUDA-Q, PennyLane, Qiskit ועוד) וספקו מידע על הרכיבים (מערכת הפעלה, רכיבי בקרה וכו') אשר ביחס אליהם מיושמת תמיכה זו. 
נא פרטו על תמיכה ביכולת עבודה היברידית, לרבות העברת עומסי עבודה בין פלטפורמות עיבוד שונות (תשתיות AI, תשתיות עיבוד קלאסי) וממשקי גישה והפעלה (ענן, APIs וכו').
האם קיימים רכיבי חומרה אשר ביחס אליהם עלולים להתקיים סיכוני שרשרת אספקה (למשל, רכיבי קירור או רכיבי חומרה אחרים המסופקים על ידי ספק יחיד)? אם כן, יש לפרט על כך.
התקנות קיימות של מחשבים קוונטיים
יש לפרט על מחשבים קוונטיים שהותקנו והופעלו על ידי המציע, לרבות: 
מחשבים קוונטיים שהותקנו בעבר והפעלתם הופסקה.
מחשבים קוונטיים שהותקנו ועדיין פעילים.
מחשבים קוונטיים שפריסתם והפעלתם מתוכננת (רק ביחס לפריסות עם מועד מתוכנן ידוע). 
ביחס לכל פריסה יש להתייחס בפירוט רב ככל הניתן לנושאים הבאים:
מועד ההפעלה של המחשב.
היקף הפריסה של המחשב.
מקום ההתקנה וצורת הפריסה (התקנה פיזית באתר הלקוח, הנגשת מרחוק/בתצורה עננית ועוד).
שם הלקוח (ככל שלא ניתן לציין את שם הלקוח משיקולי סודיות מסחרית, יש לציין את המגזר (למשל, אקדמיה/ממשלה/עסקי וכו').
סטאטוס ההפעלה של המחשב הקוונטי וסוג הפעולות והשימושים המבוצעים במסגרת הפעלה זו.
כל מידע נוסף אחר שניתן לספק בנושא.
מבנה תאגידי ופיננסי
האם קיימות למציע שותפויות אסטרטגיות עם חברות/גורמים אחרים ביחס לפיתוח/ייצור של המחשב הקוונטי? אם כן, יש לפרט על אותן שותפויות וביחס לאילו רכיבים כל שותפות מתייחסת.
נא פרטו על סבבי הגיוס (Equity) שביצעה החברה עד כה, בדגש על גיוס הון חיצוני. יש להתייחס בנוסף למימון פנימי של הפעילות, נא תשומת ליבכם לסעיף ‎6.3.1.5.1 בהקשר זה. 
נא פרטו על מענקי מחקר (Grants) שקיבל המציע מגופים סטטוטוריים/ממשלתיים. יש לפרט על מועד קבלת המענק, היקף המענק שהוענק למציע, זהות הגוף המעניק ובמסגרת איזו תכנית ניתן המענק למציע.
נא פרטו על שותפויות שיש למציע עם גורמים אקדמיים, בכלל זה יש להתייחס למוסדות אקדמיים בישראל ובחו"ל. אם יש שותפויות או מסגרות עבודה משותפות עם מעבדות ספציפיות במוסדות אקדמיים אנא ציינו זאת ופרטו על היקף שיתופי הפעולה. אם שותפויות אלו דורשות התחייבויות מצד המציע, נא ציינו את סוג ההתחייבות.

